Στην παραπάνω εικόνα απεικονίζεται το τελευταίο έργο του διάσημου Βρετανού καλλιτέχνη Bansky. Παρουσιάζεται ένας άστεγος ξαπλωμένος σε ένα παγκάκι μαζί με όλα τα υπάρχοντά του, δίπλα στον οποίο ο Bansky έχει ζωγραφίζει στον τοίχο, να τον σέρνουν δύο τάρανδοι. Ο καλλιτέχνης με αφορμή το συγκεκριμένο έργο αναφέρεται σε όλα τα κοινωνικά προβλήματα, θέματα καυτηριάζοντάς τα, προκειμένου να διεγείρει τον προβληματισμό της κοινής γνώμης, να προκαλέσει το ενδιαφέρον και να ευαισθητοποιήσει τους δέκτες με σκοπό να συμμετέχουν στην επίλυση τους. Ταυτόχρονα θίγει φιλοσοφικά ερωτήματα τα οποία «εκπροσωπούν» τους τέσσερις κλάδους της φιλοσοφίας την γνωσιολογία την οντολογία τη λογική καθώς και την πρακτική φιλοσοφία.

Αρχικά ένα από τα σημαντικότερα οντολογικής φύσεως ερωτήματα που θίγονται και αναφέρονται στην βαθύτερη ουσία των πραγμάτων είναι το αν υπάρχει κάτι πραγματικά αληθινό και όχι μόνο φαινομενικά αληθινό. Συνδυάζοντάς το με ακόμη ένα ερώτημα, όπως το αν η πραγματικότητα είναι υλική ή πνευματική, μπορούμε να διαπιστώσουμε ότι αναφέρεται στην ιστορία του Άγιου Βασίλη. Καθώς θεωρείται από πολλούς ότι η συγκεκριμένη ιστορία είναι ένας «παιδικός μύθος» που προσφέρει χαρά στα παιδιά εδώ και πολλές γενιές, υποστηρίζεται ότι δεν αληθεύει ουσιαστικά αλλά είναι αληθοφανής ή αλλιώς φαινομενικά αληθινή. Γι’ αυτό το λόγο όσον αφορά την συγκεκριμένη «ιστορία» η πραγματικότητα δεν είναι υλική αλλά πνευματική, αφού είναι στο μυαλό και στην φαντασία των ανθρώπων Επιπροσθέτως, ένα εξίσου σημαντικό φιλοσοφικό ερώτημα που θίγεται με την παραπάνω εικόνα είναι γιατί υπάρχει φτώχια. Η παραπάνω εικόνα αναφέρεται στην περίοδο των γιορτών των Χριστουγέννων, μια περίοδο χαράς, ευτυχίας και οικογενειακής θαλπωρής. Ωστόσο, ο άστεγος αντιπροσωπεύει αισθήματα μοναξιάς, λύπης, στενοχώριας, κάτι εντελώς αντίθετο με το πνεύμα το Χριστουγέννων. Επιπλέον, έχοντας αντικαταστήσει στην εικόνα τον Άγιο Βασίλη με τον άστεγο, καταλαβαίνουμε ότι ενώ ο Άγιος Βασίλης φέρνει δώρα ο άστεγος, από την άλλη, δεν μπορεί να εξασφαλίσει βασικά αγαθά, όπως στέγη και τροφή. Μάλιστα ο παραλληλισμός του σημείου όπου ξαπλώνει και ξεκουράζεται ο άστεγος με το έλκηθρο του Άγιου Βασίλη που συνηθίζουν να σέρνουν οι τάρανδοι, μας βοηθάει να καταλάβουμε ακόμα καλύτερα τις διαφορές μεταξύ ανθρώπων που είναι σε καλύτερη οικονομική κατάσταση με αυτούς που δεν είναι.

Συμπερασματικά, διαπιστώνουμε ότι το έργο του καλλιτέχνη Bansky αναφέρεται τόσο σε θέματα κοινωνικής φύσεως, όπως και στα φιλοσοφικά ερωτήματα που θίγει με σκοπό όχι μόνο να προκαλέσει το ενδιαφέρον της κοινής γνώμης αλλά και να επιλυθούν, απαντηθούν.

ΠΕΡΙΕΧΟΜΕΝΟ [1-10]

* Παρουσιάζεται με σαφήνεια και καθαρότητα το περιεχόμενο του έργου στο οποίο βασίστηκε η εργασία;
* Διατυπώνεται/-νονται με σαφήνεια το/τα φιλοσοφικό/-ά ερώτημα/-τήματα που προκύπτουν;
* Τεκμηριώνεται ο φιλοσοφικός προβληματισμός με αναφορές στο έργο;
* Αιτιολογείται επαρκώς το γιατί το/τα ερώτημα/-τήματα έχουν φιλοσοφικό χαρακτήρα;

ΔΟΜΗ [1-6]

* Υπάρχει συνοχή και αλληλουχία στο κείμενο;
* Είναι σωστή η παραγραφοποίηση;

ΕΚΦΡΑΣΗ [1-4]

* Υπάρχει σαφήνεια στην έκφραση;
* Υπάρχει ακρίβεια και πλούτος λεξιλογίου;
* Υπάρχει σωστή/κατάλληλη χρήση της γλώσσας (ορθογραφία, στίξη, γραμματική και συντακτικό);